— Над падобным пытаннем мы ўжо разважалі, але яно не ў нашай кампетэнцыі. Пэўныя прапановы мы можам унесці, аднак рашэнні аб платных і бясплатных паркоўках прымаюць адміністрацыі раёнаў, хаця і абмяркоўваюць іх з ДАІ. Наколькі я ведаю, падчас будаўніцтва новых раёнаў плануюць і платныя стаянкі, якіх Мінску, будзем казаць шчыра, пакуль не хапае. У нас на адну тысячу чалавек 300-400 транспартных сродкаў. Пры такіх паказчыках месца ўсім хапаць не будзе. Рашэнне гэтай праблемы я бачу ў будаўніцтве шматузроўневых парковак. І іх у нашай сталіцы ўзводзяць даволі актыўна.